ગીર જંગલના વન્યપ્રાણીઓ રેવન્યુ વિસ્તારના રહેણાંક બનાવી લીધુ હોય તેમ ગ્રામ્ય તથા શહેરી વિસ્તારોમાં દીપડાના આટાફેરા મારતા હોય ત્યારે ઉના તાલુકાના ભાચા ગામે રહેતા ઇતીયાજભાઇ જહાંગીરભાઇ બ્લોચના ઘરે પાસે છેલ્લા ઘણા સમયથી દીપડાની રંજાડ હોય ખેડૂતો તથા રહેણાંકીય વિસ્તારમાં વસતા લોકોમાં ભય પ્રસરી રહ્યો હતો. જે અંગેની જાણ વનવિભાગને કરતા વનખાતાના આર.એફ.ઓ. પંડ્યા, ચીલુભાઇ, નજુભાઇ માંજરીયા અને વનપર્યાવરણ ટ્રસ્ટના પ્રમુખ અબ્બાસભાઇ બ્લોચે જહેમત ઉઠાવી આ વિસ્તારમાં પાંજરૂ મુકેલ હતું. અને રાત્રી દરમિયાન દીપડો આવી ચડતા ખૂંખાર દીપડો શિકારની લાલચે પાંજરે પુરાયો હતો. આ ખૂંખાર દીપડો પાંજરે પુરાતા આ વિસ્તારના લોકોમાં રાહતનો શ્વાસ લીધો હતો..